মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং () তিব্বতের ফাগ-মো-গ্রু-পা রাজবংশের ত্রয়োদশ ও অন্তিম রাজা ছিলেন।Sarat Chandra Das, 'Contributions on the religion history &c, of Tibet', Journal of the Asiatic Society of Bengal 1881, p. 242.

 দলাই লামার পৃষ্ঠপোষকতা 
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন।David Snellgrove & Hugh Richardson, A Cultural History of Tibet. New York 1968 দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন। এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে।

 রাজ্যের পতন 
১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন। ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়।Giuseppe Tucci, Tibetan Painted Scrolls. Rome 1949, pp. 55–6. ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়।Günther Schulemann, Geschichte der Dala-Lamas. Leipzig 1958.

 তথ্যসূত্র 

বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৬৭১-এ মৃত্যু